AksaraLLM/aksara-bahasa-daerah-v1 huggingface dataset:
Edvard Munch (; 12 Dhésèmber 1863 – 23 Januari 1944) iku juru lukis saka Nurwègen. Lair ing Adalsbruk, dhèwèké kasuwur minangka èksprèsionis (juru lukis ing gagrag èksprèsionisme) kang prigel nglukis bab émosi kaya ta rasa wedi. Panggalihé ing samubarang prakawis mangaribawani tuwuhé gagrag èksprèsionis ing abad kaping 20. Kala samana, wong-wong nganggep cara nglukis kaya mangkono ngedab-edabi. Edvard Munch mono èksprèsionis kang nglairaké sawenèh lukisan kondhang.

Munch duwé sadulur lanang lan wadon cacah papat. Dhèwèké ndhemeni babagan kagunan awit saka nututi lelabuhané ibuné lan saduluré wadon. Nalika umur telulas taun, kawigatèné marang kagunan lukis wiwit thukul. Sunggingané kang wiwitan mung wujud prasaja kaya ta gegambaran ing gendul obat. Ing tembé, dhèwèké baut ing lukisan cèt. Ibuné Edvard séda amarga tuberkulosis ing taun 1868 lan salah siji sadulur wadoné nama Johanne Sophie uga séda amarga nandhang lelara kang padha ing taun 1877. Edvard Munch ana sambung-raketé karo juru lukis nama Jacob Munch lan ahli sajarah nama Peter Andreas Munch.

Ing taun 1879, dhèwèké sinau ana ing pawiyatan luhur tèknik saperlu sinau ngèlmu tèknik. Munch kapétung lantip ing babagan fisika, matematika, lan kimia. Ing kana, dhèwèké uga sinau carané nglukis nganggo pèrspèktif. Sanajan ta mangkono, dhèwèké kerep nandhang lelara saéngga olèhé sinau kaganggu.

 Ing taun 1880, dhèwèké medhot anggoné sekolah saperlu dadi juru lukis. Dhèwèké duwé pamanggih yèn "ing babagan kagunan, aku bakal marsudi saperlu ngertèni tegesing kauripan mligi kanggo sliraku dhéwé." Dhèwèké nuli sekolah ana ing Royal School of Art and Design of Kristiania. Guruné ya iku juru reca nama Julius Middelthun lan juru lukis gagrag naturalis nama Christian Krohg. Ana ing kono, Munch sinau carané gawé reca lan lukisan naturalis, uga kasil nglairaké lukisan potrèt kang pisanan kang kapétung kondhang, nggambaraké dhèwèké lan bapaké.

Ing taun-taun pamungkasing uripé, Munch urip ijèn ana ing omahé ing Ekely, ing Skøyen, Oslo. Munch séda ana ing omahé rikala 23 Januari 1944, udakara sawulan sawisé dhèwèké ambal warsa kaping 80. Ing wulan Mèi taun 1960, omahé dibungkar.

Sawenèh lukisané

Cathetan

Rujukan

Pranala njaba

 
 Oslo goes high on ‘Old Munch
 Munch at Olga's Gallery 
 Munch at artcyclopedia
 Edvard Munch at WikiGallery.org 
 Exhibition "Edvard Munch L'oeil moderne"—Centre Pompidou, Paris 2011
 Edvard Munch at Norway's National Museum of Art, Architecture and Design 

Lair 1863
Pati 1944
Pelukis
Artikel Wiki Mrebawani
Dodong Djiwapraja ya iku penyair.
Dhèwèké lair ana Banyuresmi, Garut, Jawa Kulon ing 25 September 1928.
Dodong ya iku wong ahli ukum militèr kang pawiyatané lan dinasé ana militèr taunan kanthi dhisiplin ketat minangka anggota Angkatan Udara Republik Indonesia nganti pènsiun.
Kanthi gawan dhisiplin ngèlmu iku, samestiné Dodong dadi pengacara gigih mbéla hak kang beneré anggota militèr nalika ana ing ngarep pengadilan.
Nanging, dhèwèké teteg ana pilihané, ngugemi, nresnani, lan ngregani karya sastra dadi penyaluran aspirasiné.

Pawiyatan
Dodong miwiti pawiyatané saka SD nganti SMA ana Bandung.
taun 1951-1952, dhèwèké mèlu pawiyatan ana Fakultas Sastra, Universitas Indonesia, nanging ora tamat.
Lumebu Akademi Hukum Militer nganti lulus taun 1960.
Banjur nèng Perguruan Tinggi Hukum Militer nganti éntuk gelar sarjana hukum taun 1963.

Pakaryan
Dodong naté ngasta ana Penerbit Pustaka Rakyat kang kabawah Sutan Takdir Alisjahbana taun 1949.
Ngasta minangka rédhaktur kalawarti akasa taun 1950.
Dadi perwira hukum ana Lanuma Husein Sastranegara, Bandung nganti pènsiun taun 1976.

Saurunge pènsiun, Dodong naté ngasta minangka guru SMA IPI Jakarta taun 1953-1958.
Anggota Komisi Istilah Seksi Penerbangan taun 1951-1960.
Anggota pangurus pléno BMKN taun 1960.
Minangka dhosèn luar biyasa Estetika ana Fakultas Sastra, Universitas Indonesia taun 1962-1964.

Pungkasan, sawisé pènsiun, dhèwèké dadi dhosèn luar biyasa ana Fakultas Sastra, Universitas Padjadjaran, Bandung taun 1979-1985.

Ana Donya Kasusastran
Kawit isih ana ing pawiyatan, uga sawisé, Dodong akèh gawé telaah lan panalitèn ana babagan kasusastran lan kabudayan, mligi kasusastran lan kabudayan Sunda, kang naté diadani déning Proyek Sundanologi.
dhèwèké uga naté urun ana panyusunan Ensiklopedi Kebudayaan Sunda kang diprakarsani Ajip Rosidi.

Dodong wiwit nulis geguritan kawit pungkasan 1940, pasè 1948.
Geguritané, mligi kang ditulis taun 1948-1972, dipublikasikaké ing manéka kalawarti ana Indonesia, antarané Mimbar Indonesia, Gema Suasana, "Gelanggang" Siasat, lan Budaja Djaja.
Déné geguritané kang mutakhir, antarané taun 1973-1994, diemot ana kalawarti Budaya Jaya.
Geguritané kang kasebar ana kalawarti kang mandheg terbit iku diklumpukaké lan diterbitaké awujud buku kang irah-irahan Kastalia karo Pustaka Jaya taun 1997.
Geguritané, saliyané kasebar ana manéka kalawarti, uga diemot ana Gema Tanah Air taun 1948 susunané H. B. Jassin, Laut Biru Langit Biru taun 1977 disunting déning Ajip Rosidi, lan Tonggak taun 1987 kanti édhitor Linus Suryadi AG..

Cathetan suku

Bibliografi

Pranala njaba 
 http://www.jakarta.go.id/web/encyclopedia/detail/437/Dodong-Djiwapradja  Dodong Djiwapraja] Laman Jakarta.go.id. Diakses tanggal 25 Juli 2016.
Laman web M2Indonesia

Sastrawan
Artikel Wiki Mrebawani
Europol (cekakan saka cara Inggris European Police Office) iku lembaga Uni Éropah kang ngurusi pangadegan kukum lan nglawan tindhakan kadurjanan, mligi kadurjanan kang diorganisasi (mafia). Carané ya iku mawa nyambut gawé bebarengan karo nagara-nagara anggota. Europol iku markas agungé ana ing Kutha Den Haag, Walanda.

Uni Éropah
Pulisi
Atang Ruswita ya iku tokoh pers nasional lair ana ing kutha Bandung, Indonesia. Tiyangé lair ing wanci 26 April 1933 lan séda nalika wanci 13 Juni 2003. Atang iku salah sawiji tokoh saka organisasi jurnalis, Persatuan Wartawan Indonésia. Uga sawiji pamimpin redhaksi saka kalawarta Pikiran Rakyat. Atang uga cakap nulis bab liputan mirunggan utawa khas redhaksi.

Kaca Pranala 
 Biograpi sakabjurnalis Indonesia 
 Jurnalis-jurnalis saka Indonesia
 Paperangan saka tokoh-tokoh pers Indonesia

Wartawan Indonésia
Tokoh panghargyan Lintang Mahaputra Utama
Artikel Wiki Mrebawani
Bondét ya iku jinis prau warigaluh ning pasisir lor Jawa Tengah lan Jawa Kulon, dhapuré mirib prau tembon. Nanging prau tembon kien karan bondét baka nganggp prakawis nangkep iwak arané payang bondét. Prau iki diarani lantaran jaring kang dienggo, diarani bondét keding. Payang bondét ya iku jinis jaring kantong kang digawé sing waring. Mata jaringé cilik dadi iwak-iwak ciliki bisa ketangkep kaya déné iwak teri lan urang cilik (rebon). Ukuran gedé akèh jinisé antara 6 sampé 15 métér, dawa 1,5-3 métér, lan amba 0,5-1,25 métér. Wujud praué linggi dhuwur lan lancip. Linggi arep lewih dhuwur sing linggi guri. Prau iki nganggo siji layar tajak kang hiasané sing kain blacu 30 métér persegi.

Rujukan

Bibliografi
Sherlock iku TV séri drama kriminal Britania-Amérika  sing ngadhedhasar saka carita detektif déning Sir Arthur Conan Doyle, Sherlock Holmes. Diciptakaké déning Steven Moffat lan Mark Gatiss, diperagaké déning Benedict Cumberbatch minangka Sherlock Holmes lan Martin Freeman minangka Doctor John Watson. Sepuluh èpisode uwis diprodhuksi, telung mangsa ing taun 2010, 2012 lan 2014, lan uga siji èpisode spesial ing 1 Januari 2016. Mangsa kepapat tembé digarap, panjupukan gambar diwiwiti ing April 2016 lan rencanané arep disiyarké ing taun 2017. Séri iki nyeritakaké nganggo sudut pandang jaman saiki, nanging ing èpisode spésial ana kombinasi jaman Victoria sing uga padha karo carita Holmes sing aseli. Produksi Sherlock iku kerjasama antawis BBC lan WGBH Boston kanggo Masterpiece anthology series ing PBS, uga karo Sue Vertue lan Elaine Cameron saka Hartswood Films minangka prodhuser. Siyaran kapisan TV séri iki ing Cardiff, Wales, lan North Gower Street ing London kanggo panjupukan gambar sisih njaba 221B Baker Street, omahé Holmes lan Watson.

Kabéh sériné uwis ana ing DVD lan Blu-ray, bebarengan karo edisi tie-in carita Conan Doyle sing aseli lan lagu iringan sing diciptakaké déning David Arnold lan Michael Price. Ing wulan Januari taun 2014, aplikasi mobil resmi uga digebyagaké nganggo jeneng Sherlock: The Network.

Premis 
Sherlock nyeritakaké "konsultan detektif" Sherlock Holmes (Benedict Cumberbatch) mecahaké misteri-misteri ing London. Holmes diasisténi déning kanca sak kamaré, Dr John Watson (Martin Freeman), sing tembé mulih saka tugas militèr ing Afghanistan bebarengan karo Royal Army Medical Corps. Sanadyan Metropolitan Police Service Detective Inspector Greg Lestrade (Rupert Graves) lan sing liyané kapisanan sujana marang Holmes, nanging kapinterané sing mahambara lan dhèwèké nduwéni mripat sing landhep kanggo mraniti, ndadéaké dhèwèké wigati lan dibutuhaké. Ing Mr. Watson blog sing nyeritakaké petualangane dhèwèké lan Mr. Holmes, Holmes dadi sélèbriti sing angél ditemoni nanging iku ndadiaké rèporter kecénéng lan penasaran marang kasus-kasus lan uripé sing ora biyasa. Saka wong biyasa lan pameréntah Britania nemoni dhèwèké kanggo njaluk tulung

Réferénsi
Fra Angelico (1395 – 18 February 1455), ya iku sawijining pelukis ing Wiwitané Jaman Tengahan Italia. Giorgio Vasari, sing nganggit Lives of the Artists mratélaké yèn dhèwèké nduwé "gawan lair sing langka lan sampurna".

Fra Angelico uwis asring dirujuk mawa manéka jeneng. Nalika dhèwèké lair, dhèwèké diundang Guido di Pietro. Déné déning wong-wong sing ngerti dhèwèké pas uwis tuwa, dhèwèké diundang Fra Giovanni da Fiesole (Sedulur John saka Fiesole). Nalika Giorgio Vasari nyerat ing Lives of the Artists, ing taun 1500-an, wong-wong uwis diapali kanthi jeneng Fra Giovanni Angelico (Sedulur Giovanni sing kaya Malaékat).

Wong-wong Italia lumrahé ngundang dhèwèké il Beato Angelico (Angelico sing Diberkati). Dhèwèké uwis suwi diundang mawa jeneng iki, amarga dhèwèké dianggep diberkati karo Gusti, uga amarga dhèwèké wong sing ngremenaké lan kudus. Jeneng "Blessed Angelico" utawa "Angelico sing Diberkati" saiki uwis dadi resmi, amarga ing taun 1982, Paus Yohanes Paulus II "ngganjar béatifikasi" sing artiné dhèwèké uwis ana dalané tumuju dadi santo.

Vasari mratèlaké ngenani dhèwèké: "Ora mungkin yèn kudu mikir bab-bab sing apik ngenani bapa sing kudus iku, sing andhap asor lan jatmika, lan sing citrané digambaraké mawa kapinteran lan iman sing kudus."

Rujukan 

Artikel Wiki Mrebawani
Gone Girl iku filem Amerika psychological thriller kang diwiwiti ing taun 2014 lan disutradarai David Fincher. Naskahé diserat kaliyan Gillian Flynn lan ngadhédhasar marang novelé dhéwé kang terbit ing taun 2012 lan uga nunggal jeneng marang filemé. Pameraga mligi ya iku Ben Affleck lan Rosamund Pike. Njupuk latar ing Northeast Missouri ceritané bab misteri kang mbuntuti prastawa-prastawa sakupengé Nick Dunne (Affleck), ndadiaké dhèwèké wong kang paling disujanani marang kasus ilangé bojoné dhéwé, Amy (Pike).

Filem iki digebyagaké ing wayah dalu ing pambukaning New York Film Festival ke-52 ing wulan September tanggal 26 taun 2014, sadurungé digebyag ing téater ing 3 Oktober, lan nampa tanggepan kang apik uga sukses ngasilké pikoléhan 368 juta dollar luwih, ndadiaké filem iki filem paling suksesé David Fincher. Mainé Rosamund Pike uga luar biyasa, lan dhèwèké lumebu nominasi ing Academy Award, BAFTA Award, Golden Globe Award lan Screen Actors Guild Award ing Best Actress (Pameraga paling apik). Nugraha kang liyané ya iku Golden Globe Award for Best Director kanggo Fincher lan Golden Globe Award, BAFTA Award lan nominasi ing Critics' Choice Award kanggo naskah adaptasiné Flynn, lan uga menang kabéh akhiré.

Cathethan Sikil 

Filem abasa Inggris
Jukung Gambringan ya iku jinis jukung kang ana ning Madura. Sebeneré jukung iki jukung biyasa nanging ana kekhasané ning lenggié kang dhuwur, ning arep lan guri. Jukung iki duwé kekhasan maning ya iku warna biru laut kang dominan lan hiasa buletan srengéngé atawa kembang ning tengah lenggié. Jukung Gambringan akèh ning pulau Giligenting lan pulau Sapudi. Dawa jukung iki 3-4 métér lan lumrahé biyasa nganggo nangkep iwak karo kail atawa jaring. Sebab iku jukung iki biyasa karan jukung pancingan.

Rujukan

Bibliografi
Royal Air Force (RAF) utawa Wadya Anggegana Radya Inggris iku wadya anggegana nggoné Kadhaton Inggris. Digawé wektu akir Perang Donya Pratama ing 1 April 1918, RAF iku wadya anggegana sing tuwa dhéwé ing donya. Babar olèh wijaya saka Central Powers ing 1918, RAF dadi wadya anggegana sing gedhé dhéwé ing donya. Awit yasané, RAF duwé rol sing etes ing sajarah militèr Inggris, mligine, ing Perang Donya Kapindho. Ing perang kuwi, RAF nglakoni adilaga sing paling kondhang ing sajarahé, ya iku Adilaga Britania.

Misi RAF ya iku mbiyantoni ngawujudaké panujuné Kamentrian Pertahanan Inggris (MoD), ya iku "nyediani kabisan sing dibutuhaké: njamin kaslametan lan pertahanan Inggris uga wewengkon sabrang, nglimputi mbrantas tèrorisme; mbiyantoni panujuné kawicaksanaan luar negri pamaréntah mligine ing mromosikaké kaslametan lan katentreman internasional." RAF ndunungaké ékrar misine kaya ta"... [nyediani] wadya anggegana sing cikat, luwes, lan cethus sing, saka wong ning wong, ora eneng tandingané lan wadya anggegana sing bisa nyediani daya ing dirgantara kanggo mbiyantoni Misi Pertahanan Inggris." Ékrar misi iku dibiyantoni déning paricèdhané RAF ing gandra dirgantara, kang mimpin strateginé. Gandra dirgantara dikukuhaké kanthi "kabisan kanggo mbudi daya saka dirgantara lan akasa dinggo mengaruhi patraping wong utawa larah-larah".

Rujukan
Chanel S.A. () ya iku perusahaan swasta saka Prancis sing didarbéni déning Alain lan Gérard Wertheimer, para buyuté Pierre Wertheimer. Alain lan Gérard Wertheimer kuwi kanca dagangé couturière (juru jait), sing jenengé Gabrielle Bonheur Chanel. Chanel S.A. iku salah sawijining griya fèsyen sing uwis inggil sing mligi gawé sandhangan-sandhangan sing haute couture lan sandhangan-sandhangan sing ready-to-wear, barang mewah lan aksesori-aksesori fèsyen. Nalika isih enom, Gabrielle Chanel bisa diarani Coco nalika dhèwèké isih dadi sindhén ing kleb-kleb. Minangka dadi desainer fèsyen, Coco Chanel ngladéni para wanita sing ndhuwéni kekarepan kaéndahan sing   luwih ing busana-busana kaya ta blus-blus lan setèlan-setèlan, kathok dawa lan gaun-gaun, lan anggon-anggon (watu mulya lan rerenggan). Barang-barang mèrek Chanel kuwi desainé barès, nggantekaké desain-desain sing keléwat magrong-magrong, keléwat kadesain, busana-busana sing konstruktif, lan aksesoris-aksesoris fèsyen ing abad angka 19. Barang-barang mèrek Chanel uwis diwijudaké déning para modhél fèsyen lan para paraga wadon, kaya ta Inès de La Fressange, Catherine Deneuve, Carole Bouquet, Vanessa Paradis, Nicole Kidman, Anna Mouglalis, Audrey Tautou, Keira Knightley lan Marilyn Monroe.

Rujukan 

Chanel
Kumpeni ing Prancis
Kumpeni klambi ing Prancis
Mèrek adibusana
Kumpeni madeg ing 1910-an
Artikel Wiki Mrebawani
Tutankhamun (kala-kala uga diparabi King Tut) ya iku Pirngoning Mesir Kuna wiwit udakara 1334 Masèhi nganti 1323 Masèhi. Dhèwèké dadi Pirngoning wangsa angka 18 (kulawarga radya) nalika dhèwèké umur 9 taun ing jaman Praja Anyar Mesir.

Tutankhamun kuwi anak lanangé Akhenaten karo salah sawijining sadulur wadoné, utawa bokmenawa salah sijiné pulunané.
Tutankhamun mréntah suwéné 9  taun lan tinggal donya nalika dhèwèké isih enom, ing umur 18 taun. Iki marakaké dhèwèké diapali minangka "The Boy King" utawa "Ratu Lanang sing Enom". Dhèwèké rabi karo sadulur kuwalon wadoné, Ankhesenamun, anaké Padmi Nefertiti, ibu kuwaloné.

Ing taun katelu pamaréntahané, Tutankhamun malikaké sawenèh owah-owahan sing digawè nalika jumenengé bapaké. Dhèwèké ngakiri pamujan marang déwa Aten lan maluyakaké déwa Amun tumuju kaunggulan. Pamenggak marang kultusing Amun diangkat lan hak-hak sing gegayutan karo adat dibalèkaké marang imamé. Kutha krajané dipindhah manèh marang Thebes lan kutha Akhetaten ditinggalaké. Sawisé kuwi dhèwèké ganti jeneng dadi Tutankhamun, "Citra Uriping Amun", mratandhani pamulihané Amun.

Gladri anyar ing Musiyum Kairo 
Ruangan anyar cacah papat ing Gladri Tutankhamun uwis resmi dibukak ing Musiyum Mesir ing Kairo.

Leluri

Pranala njaba 

 Grim secrets of Pharaoh's city—BBC News
 Tutankhamun and the Age of the Golden Pharaohs website
 British Museum Tutankhamun highlight
 "Swiss geneticists examine Tutankhamun's genetic profile" déning Reuters
 Ultimate Tut Dhokumènter sing digawé déning PBS Sèri Secrets of the Dead

Rujukan 

Pirangon
Artikel Wiki Mrebawani
Pokémon Go (kondhangé Pokémon GO) ya iku dolanan nganggo dhasar panggon lan luwih nyata kanggo piranti mobil, dirembakaké déning Niantic kanggo iOS lan sistem laku Android. Digebyakaké méh wilayat ing donya ing Juli 2016. Lumrahé dimainké ing tilpun mobil, pemainé nganggo piranti GPS lan kodhak kanggo moto, tandhing, lan nggladhi sato, mau Pokémon, sing kétok ing layar kaya pemainé lan Pokémoné ana ing panggon saknyatané. Dolanan iki free-to-play (ora mbayar), sanadyan in-app purchases (bayar) manawa ana tambahan.

Sanalika sawise diluncurake ing uji coba umum, aplikasi kasebut wiwit entuk para penggemar nalika wiwitan AS, Kanada lan Australia, lan sawise lan ing saindenging jagad. Saiki game kasebut entuk akeh popularitas ing Asia.

Pokémon Go digebyakaké ing akèh delengan. Pandeleng ngalem lan nyurung luwih sregep ing donya tenanan, sambi ngèlingaké prakara tèknis kanthi cetha nalika dibabar. Dolanan iki kanthi rikat bangét dadi salah sijiné aplikasi sing dinggo sawisé dibabar lan diunduh luwih 40 yuta manungsa ing donya. Dolanan iki kondhang dhasar panggon lan dolanan luwih nyata ngangkat kegiyatan fisik. Lan uga narik prakara amarga dadi penyebab kacilakan mobil lan ngganggu bebrayan ing panggon sing padha, kaya ta U.S. Holocaust Museum in Washington, DC.

Cathetan 

Internet meme
Parlemèn Éropa (Inggris European Parliament) iku sawijining organ parlementèr Uni Éropa sing para anggota dipilih. Bebarengan karo Rad Uni Éropa lan Komisi Éropa, lembaga iki nindakaké fungsi législatif UE. Parlemèn iki anggotané ana 751 (sadurungé 766), sing dadi timbalan élèktorat gedhé dhéwé sadonya (sawisé India) lan dadi élèktoratg démokratis antar-bangsa sing gedhé dhéwé sadonya (mawa 375 yuta pamilih ing taun 2009).

Parlemèn Éropa kapilih kanthi langsung saben limang taun déning pamilihan kabèh sing ndarbèni hak wiwit taun 1979. Nanging gunggungé para pamilih wis sangsaya medhun mawa saben pilihan umum, wiwit taun iku, lan wiwit taun 1999 dadi sangisoré 50%. Ing taun 2014 gunggungé para pamilih dadi 42,54% saka kabèh pamilih Éropa.

Uni Éropa
Spectre (2015) iku filem James Bond angka 24 kang digawé déning Eon Productions. Iku dimainké Daniel Craig dadi paragané James Bond angka 4, lan Christoph Waltz dadi paraga Ernst Stavro Blofeld, karo the filem marking the character's re-introduction into the series. Film iki disutradarani Sam Mendes dadi filem kapindoné ing sèri James Bond filem sawisè Skyfall, naskah filem iki katulis déning John Logan, Neal Purvis, Robert Wade lan Jez Butterworth. Film iki disponsori déning Metro-Goldwyn-Mayer lan Columbia Pictures. lan mbutuhaké rantaman kira-kira $245 yuta, filem iki dadi filem James Bond kang paling larang lan salah sijiné filem kang paling larang kang wis naté digawé.

Critané James Bond iku mungsuh organisasi dursila kang jenengé Spectre[10] ,James Bond nyoba ngalang-alangi ancangan kanggo mbajak jaringan pengawas donya, lan mbuktèkaké yèn Spectre dhalange kedadéan ing telung filem kang diparagani Craig. Dadi ing filem,Spectre metu kapisan ing Film Eon Production kawit taun 1971 Diamonds Are Forever, lan Christoph Waltz main dadi ketua organisasi Ernst Stavro Blofeld. sawenèh karakter kang kerep metu ing sèri James bond, kalebu uga M, Q lan Eve Moneypenny, karo karakter tambahan Léa Seydoux dadi paragané Dr. Madeleine Swann, Dave Bautista dadi paragané Mr. Hinx, Andrew Scott dadi paragané Max Denbigh lan Monica Bellucci[17] dadi paragané Lucia Sciarra.

Spectre iku difilemké saka wulan Dhesember taun 2014 tekan Juli taun 2015, kang panggonané ing  Ostenrik, Inggris, Itali, Maroko and Mèksiko. Film iku digebyakaké tanggal 26 Oktober taun 2015 ing Inggris kang manggon ana Royal Albert Hall ing kutha London, lan filem iki nganggo layar IMAX . Film iki digebyakaké ing Amèrikah seminggu sawisé, ing 6 November taun 2015. Lagu latar, "Writing's on the Wall", menangi nugraha Academy Award for Best Original Song lan corresponding Golden Globe. Spectre mikolèhi bathi $880 yuta ing saindenging donya, iki dadi pikoléhan kang gedhé dhéwé kapindho sawisé seri leluriné ya iku filem Skyfall.

Cathetan lan rujukan

Cathetan

Rujukan 

Film Britania Raya
Filem abasa Inggris
Film James Bond
Artikel Wiki Mrebawani
Auschwitz ya iku sakumpulan barak konsèntrasi sing dilakokaké Jerman Nazi nalika Perang Donya II. Ana barak gedhé cacah telu ing Auschwitz lan 48 barak sing luwih cilik (karan anak barak). Barak sing baku ya iku Auschwitz I, sing dadi pakunjaran antarané taun 1940-1945. Barak Auschwitz II (Birkenau) minangka barak panumpesan (barak pati) sing gedhé dhéwé sing dilakokaké Jerman Nazi nalika prastawa Holocaust. Barak Auschwitz III (Monovitz) lan anak-anak baraké minangka baraké para bau peksan (forced labor) sing didadèkaké batur tukon.

Barak Auschwitz dumunung ing sawijining kutha ing Polen ajeneng Oświęcim.  ("Auschwitz" iku satemené istilah Jerman kanggo "Oświęcim.") Ing Jerman, Auschwitz diarani Konzentrationslager Auschwitz (KZ Auschwitz), utawa Vernichtungslager Auschwitz (VL Auschwitz), sing tegesé "barak konsèntrasi Auschwitz."

Schutzstaffel (SS), sing kabawah Heinrich Himmler, iku sing nglakokaké barak-barak pati lan barak-barak konsèntrasi mau ing Jerman Nazi.

Ora ana sing ngerti cacahé wong sing dikirim menyang Auschwitz lan akèhé wong sing séda ing kana. Nanging, para ahli sajarah matara yèn antarané taun 1940 lan 1945, para Nazi ngirimaké udakara wong 1,3 yuta menyang Auschwitz. Kurang luwih wong 1,1 yuta saka wong-wong mau séda utawa diprajaya ana ing Auschwitz.

Latar wuri 
Barak panumpesan béda karo barak konsèntrasi. Wiwit taun 1940, para Nazi yasa barak-barak konsèntrasi sing cacahé udakara 150 lan yasa akèh anak barak liyané. Nanging, mung ana enem barak panumpesan ing Jerman Nazi lan kabèhé dumunung ana ing Éropah Wétan.

Ing barak panumpesan, mèh kabèh wong sing ana ing kana diperjaya nalika teka ana ing barak. Para Nazi matèni akèh wong, udakara 3,0-3,5 yuta ing barak-barak pati iki, sing 90 persèné wong Yahudi.

Rujukan 

Barak konsèntrasi Auschwitz
Star Trek Into Darkness iku filem fiksi sains taun 2013 saka Amèrikah kang disutradarai déning J.J. Abrams lan nakskah filem iki katulis déning Roberto Orci, Alex Kurtzman, lan Damon Lindelof. Film iki dadi sèri angka 12 saka waralaba filem star trek lan dadi terusané filem Star trek ing taun 2009. Film iki diparagani Chris Pine mbalèni paragané dadi Kaptèn James T. Kirk, karo Zachary Quinto, Simon Pegg, Zoe Saldana, Karl Urban, John Cho, Anton Yelchin, Bruce Greenwood, lan Leonard Nimoy mbalèni paragané ing filem sadurungé. Benedict Cumberbatch, Peter Weller, lan Alice Eve uga dadi paraga kang didhapuk dadi paraga wigati. Ing filem saiki lan sadurungé Nimoy bakal dadi paragané karakter Spock lan katon ing filem pungkasan, sadurungé dhèwèké mati ing 2015.

Latar ing tAbad angka 23, Kirk lan bendhégané kapal USS Enterprise iku dikirim ing donya asalé bangsa Klingon  kanggo nggolèki mantan anggotané Starfleet kang dadi teroris John Harrison. Sawisé filem Star Trek digebyakaké, Abrams, Burk, Lindelof, Kurtzman, and Orci setuju nggawé sèri filem Star trek lanjutané. Gawéné filem diwiwiti wulan Januari taun 2012. èfèk visual filem Star trek Into Darkness's  iku digawé déning Industrial Light & Magic.

Film Star trek dikonversi dadi 3D sawisé rampung digawé. Star Trek Into Darkness digebyakaké ing Event Cinemas ing  Sydney,  Ustralia, tanggal 23 April 2013, lan uga digebyakaké tanggal 9 Mèi ing Ustralia, Selandia anyar, Inggris, Éropah lan Pèru, lan nagara liyané. Film Star trek digebyakaké tanggal 16 Mèi ing Amèrikah lan Kanada, pambukané ing biyoskup IMAX  sadino kapungkur.

Film Star trek Into Darkness iku pikolèh kasuksèsan finansial lan tanggepan positip, nanging penggemar filem Star trek nggangep iku luwih kritis lan kontroversial. Film iki kasil $467 juta ing saindenging donya. Lan ndadèkaké kasil kang paling akèh saka waralaba Star Trek. Sèri Star Trek Beyond, bakal digebyakaké tanggal 22 Juli taun 2016.

Rujukan 

Filem 2013
Filem abasa Inggris
Artikel Wiki Mrebawani
Great Expectations iku filem Britania taun 2012 sing diadaptasi saka novélé Charles Dickens sing nunggal jeneng marang filemé. Filem iki disutradarani  Mike Newell, déné naskah adaptasiné diserat déning David Nicholls, lan didapuk déning Jeremy Irvine, Helena Bonham Carter, Holliday Grainger, Ralph Fiennes lan Robbie Coltrane. Dibagéaké déning Lionsgate.

Newell ngadaptasi naskahé bar dikongkon déning prodhuser Elizabeth Karlsen lan Stephen Woolley, with whom he had worked on And When Did You Last See Your Father?. Helena Bonham Carter dikongkon karo Newell kanggo meragakaké Miss Havisham, dhèwèké nampa perané bar mutawatiré marang perané iku, sauntara Irvine mulane wedhi lan ora percaya dhiri marang perané minangka Pip.

Gebyaking filem ditutup ing BFI London Film Festival ing taun 2012, sanadyan filem iki uwis dituduhaké ing Toronto Film Festival. Filem iki dibabar ing UK ing 30 November 2012.

Panjupukan Gambar 
Markas lawasé Gillette sing mapan ing A4 road iku dipilih kanggo lokasi panjupukan gambar. Pérangan njeroné diganti dadi kaya dalan-dalan pas jaman Victoria.

Panjupukan gambar uga mapan ing Kent kecakup St Thomas a Becket Church in Fairfield, Swale Nature Reserve Shellness, Oare lan Elmley Marshes, Stangate Creek, The Historic Dockyard in Chatham lan Thames, uga Medway Canal.

Gebyagan 
Pratuduhing filem mapan ing 2012 Toronto International Film Festival ing wulan September 2012. Gala prémier Great Expectations mapan ing Odeon Leicester Square ing tanggal 21 October 2012 pas acarané 2012 BFI London Film Festival. Helena Bonham Carter lan bojoné, Tim Burton, dilantik dadi British Film Institute Fellowship pas acara iku. Ing UK, filem iki dibabar tanggal 26 November 2012, lan digebyagaké bareng ing kabèh nagara ing 30 November minangka babaraning ranking 12A.

Cathetan sikil 

Filem 2012
Film Britania Raya
Filem abasa Inggris
Niantic, Inc., salah sajining kongsi pangrembaka piranti lunak ing San Francisco, California, sing misuwur ngrembaka lan gebyagaké dolanan mobil sing arep nyèdaki saknyatané Ingress and Pokémon Go.

Kongsi iki didegké ing 2010 déning Keyhole, Inc. Narayasa Niantic Labs déning John Hanke, salah sijining internal startup ing Google, sadurungé metu saka Google minangka ngembal swatantra ing Oktober 2015.

References
Suréalisme ya iku obahan kabudayan kang muncul ing awal taun 1920an, lan kondhang amarga karya visualé lan tulisané. Panujuné ya iku "misahaké kaanan berlawanan ing pangimpèn lan kakékat". Seniman-seniman nglukis gambar-gambar éndah kang ora logis nanging kerjik, nggawé makluk-makluk kang aéng saka objek-objek padinan lan ngembangaké teknik nglukis kang ngejaraké kantaka bèn mahyakaké awaké dhéwé.

Karya-karya Suréalis nduwé èlemèn kang nggumunaké, penjajaran kang ora kanyana-nyana lan non sequitur; nanging, akèh seniman-seniman lan penulis-penulis Suréalis kang nganggep karyané wirasa saka obahan filosofis kang paling utama, karo karya-karyané didadikaké artefak. Pemimpin kajeneng André Breton ngrèntèsaké yèn Suréalisme iku obahan kang révolusionèr.

Suréalisme akèh-akéhé thukul saka kagiyatané Dada salawasé Perang Donya I lan panggon kang paling gati saka obahan kuwi ya iku Paris. Awit 1920an, obahan iku nyebar kanthi global, suwé-suwé numusi seni rupa, sastra, filem, lan musik saka nagara-nagara lan basa-basa liya, uga pianggep lan praktèk pulitik, filsafat, lan téyori sosial.

Rujukan
Star Trek Beyond iku filem fiksi sains aksi saka Amèrikah taun 2016 kang disutradarani Justin Lin saka naskah filem kang digawé Simon Pegg and Doug Jung, dhedhasar sèri Star Trek, kang digawé déning Gene Roddenberry. Film iki dadi filem angka 13 saka sèri waralaba Star trek lan filem angka 3 saka sèri the reboot series, dumadi saka Star Trek (2009) lan Star Trek Into Darkness (2013). Chris Pine lan Zachary Quinto mbalèni paragané minangka Kapten James T. Kirk lan Kumendan Spock, karo Pegg, Karl Urban, Zoe Saldana, John Cho, lan Anton Yelchin uga Mbalèni paragané saka filem sadurungé. Idris Elba lan Sofia Boutella uga mèlu dadi paraga.

Principal photography diwiwiti ing Vancouver tanggal 25 Juni taun 2015. Film iki digebyakaké ing Sydney tanggal 7 Juli 2016 lan digebyakaké ing Amèrikah tanggal 22 Juli 2016. Star Trek Beyond nyihnani filem pungkasan pametuné Yelchin, kang dhèwèké mati ing kacilakan mobil sawulan sadurungé filem digebyakaké. Film iki ditujukaké minangka pangurmatan Yelchin uga paraga lanang Leonard Nimoy, kang dhèwèké mati nalika prosès prodhuksi. Film pikolèh tanggepan positip, kanthi akèh wong kang ngalem gebyagané, èfèk visual, lan pakurmatan kanggo Yelchin lan Nimoy, lan pikolèh $95 juta saindenging donya.

Rujukan 

Filem abasa Inggris
Artikel Wiki Mrebawani
Yellow Submarine iku album kesepuluh  the Beatles, band rock saka Inggris, kang dibabar nalika 13 Januari 1969 ning Amèrikah lan 17 Januari 1969 ning Inggris. Album iki didadékkè jalur swara asli kanggo filem kartun kang nunggal jeneng. Film iku digebyagaké ning London, Juli 1968. Album Yellow Submarine iku ngemot enem lagu saka the Beatles kang rong lagune, ya iku "Yellow Submarine" lan "All You Need Is Love" wis pernah dibabar sadurungé. Lagu liyané saka album iku pametu saka jalur swara asli orkestra kang ditip manèh déning prodhuser The Beatles, George Martin.

Proyek iku dianggep kewajiban kontrak déning the Beatles, kang dijaluk kon asok petang lagu anyar kanggo fileme kuwi. Lagu-lagune salong ditulis lan ditip mligine kanggo jalur swara asli, dène liyané iku lagu kang durung dibabarke saka proyek liya. Album kuwi dirampungké rong sasi sawisé album the Beatles - the Beatles (seringe diarani "White Album") makane ora dianggep babaran wigati. Sakbare kuwi Yellow Submarine nampa tanggepan warna-warna saka kritikus musik. Salong nganggep album kuwi nguciwani ndak didelok saka standar the Beatles kang dianggep dhuwur. Album kuwi kelebu 5 lagu paling laris ning UK lan US, lan wis dibabar ning cakram padat bola-bali.
Bibliografi (saka basa Yunani βιβλιογραφία bibliographia, arti asline "panulisan buku"), minangka siji disiplin, saka paugeran tradhisional bisa ditegesakè minangka ajaran akadhemik buku minangka fisik, obyèk budaya; ing kéné bisa diartèke bibliologi (from Greek -λογία, -logia). Carter lan Barker (2010) nggambarakè bibliografi minangka ngèlmu akadhemik rangkepan—pratélan buku sing katata (bibliografi ènumératif) lan gambaran sistematis saka buku minangka obyèk fisik (bibliografi dèskriptif).

References
Adibusana utawa haute couture (; tembung Prancis ateges "jaitan luhur" utawa "panjait luhur" utawa "busana luhur") ateges kreasi busana-busana kang ekslusif lan ukurane bisa mathuk pesenan. Haute couture kuwi busana fèsyen kang inggil kang digawé nganggo tangan saka wiwit tekan pungkasan, kagawe saka kain kang kwalitèdé apik, larang, ora biyasa lan dijait kanthi njlimet, lan dipungkasi déning juru jait kang paling lanyah lan mumpuni, racaké nganggo teknik jait tangan kang suwé. Couture saka basa Prancis kanthi barès tegesé "prosès damel busana" nanging bisa ngrujuk marang fèsyen, jait tangan, utawa seni jaitan lan uga bisa kagawe minangka singkatan lumrahé haute couture lan ngrujuk marang barang kang padha jiwané. Haute kanthi barès tegesé "inggil". Busana kang haute couture kuwi asringé digawé kanggo wong tinuku, dijait mligi kanggo ukuran pasé kang nganggo lan dedeg piyadegé. Mangerténi manawi suwéné lan akèh'e  wektu, dhuwit, lan kabisan kanggo mungkasi saben busana, busana haute couture uga bisa digambaraké minangka barang kang ora bisa diregani: rantaman kuwi ora rélevan.

Rujukan 

Haute couture
Busana resmi
Artikel Wiki Mrebawani
Horus ya iku siji dewata kang gatèn ing agama Mesir kuna, kang dipuja wiwit udakara pungkasaning jaman Prasujarah nganti jaman Greco-Roman. Wujud kang béda-béda saka Horus kacathet in sujarah lan wujud-wujud iki dipandheng minangka déwa kang mirunggani déning ahli Mesir. Wujud-wujud kang manèka warna mau bokmenawa amarga persepsi kang béda-béda ngenani déwata manéka wujud kang pinjunjul ing sipat utawa gegayutan sinkrétis tinamtu, durung mesthi lelawanan nanging uga njangkepi siji karo liyané. Dhèwèké asring digambaraké minangka elang, kepara siji jinis lanner utawa peregrine, utawa minangka wong lanang kanthi sirah elang.
Cathetan kang paling kawitan bab wujudé Horus ya iku déwa panjaganing Nekhen ing Mesir Udhik, kang déwa kabangsan kawitan kang diyektèni, kususé ngenani gegayutané marang sang ratu kang dipracaya minangka manifestasining Horus ing urip lan osiris ing pati. Ing tata pernah kang akèh ditemoni, Horus kagambaraké minangka anak lanangé Isis lan Osiris. Dhèwèké dadi pérangan kang gatèn ana ing mitologi Osiris minangka panerusé Osiris lan kongkirèning Set, nara rajapatiné Osiris. Ing tradhisi liyané, Hathor dianggep ibuné lan kadhang-kadhang minangka bojoné wédok. Horus akèh dhapukané sajeroning pantéon Mesir. Sing paling kondhang, Horus dadi déwaning akasa, yuda, lan beburu

Mitologi asal mulané 
Horus lair saka déwi Isis sawisé dhèwèké nampa tugelan-tugelan awaké bojoné kang dipatèni ya iku Osiris, kejaba planangané kang dibuwang menyang kali Nil lan dipangan lélé, utawa dipangan yuyu, lan miturut cathetané Plutarch (ndeleng Osiris) migunakaké daya magisé saperlu nguripaké Osiris manèh lan nggawé planangan emas kanggo ngeneng-enengaké putrané. (Ing carita Mesir kang luwih lawas, palanangané Osiris wutuh).

Nalika Isis ngerti yèn dhèwèké ngandhut Horus, dhèwèké minggat tumuju rawa ing Dèlta Kali Nil saperlu ndhelik saka sadulur lanangé, Set, kang kanthi irèn-irènan matèni Osiris, lan Isis uga ngerti yèn Set bakal matèni anak lanangé uga. Ing rawa ing Dèlta Kali Nil kuwi, Horus lair.

Rujukan 

Déwa perang
Artikel Wiki Mrebawani
Great Expectations iku novèl déning Charles Dickens. Novèl iki nggambaraké tuwuhé lan pangembanganing prianggané yatim piyatu ajeneng Philip Pirrip ("Pip"). Novèl iki digebyakaké awujud sèrial ing kalawarta minggoné Dickens ajeneng All the Year Round, saka 1 Dhésèmber 1860 nganti Agustus 1861. Nalika Oktober 1861, Chapman lan Hall mbabar novèl iki dadi telung bundhel.

Novèl iki njupuk latar banarawa ing Kent lan London nalika wiwitan nganti tengahan abad 19. Wiwitané, pamaos dicritani patemon sing medèni antarané Pip, protagonisé, lan narapidhana sing minggat ajeneng Abel Magwitch. Great Expectations iku buku sing nggambaraké kahanan sing tenanan, kebak karo gambaran sing gila, kamlaratan, kakunjaran, "rongsokan kapal," alangan, rangkén, lan pagelutan nganti mati. Novèl iki uga ngamoraké plot carita sing ngagètaké lan ora dinyana ing carita autobiografi sing rinci sajeroning tun sing béda-béda. Tanpa merdhulèkaké tèhnik naratipé, novèl iki nyritakaké kadadéan nalika jaman kuwi, kaprihatinané Dickens, lan gegayutan antarané masarakat lan manungsa.

Dickens ngrasa yèn Great Expectations kuwi karyané dhèwèké sing paling apik, "pamikiran sing nyenengaké banget," jaréné lan sènsitip banget marang pangalem saka kanca-kancané: "Bulwer, koe ngerti lah, sing dijupuk saka buku iki kang ora umum." Paragané kalebu Miss Havisham sing kakèhan léwa, Estella sing ora perdhulèn nanging ayu, Joe pandhé wesi sing apikan lan blekoh, Uncle Pumblechook sing kaku lan begundhal, uga Herbert Pocket sing lanyah tur wicaksana. Saindengé cerita, irah-irahané Dickensian sing racaké muncul kui bab: kasugihan lan kamlaratan, trésna lan tampikan, lan akhir kamenanganing kabagusan marang ala.

Great Expectations wis dipertal ing pirang-pirang basa lan diadhaptasi bola bali menyang filem lan médhia liyané.

Réferènsi
Little Women iku filem Amérika taun 1949 kang naskah lan musiké dijupuk langsung saka versi Hepburn taun 1933. Adhedhasar novelé Louisa May Alcott kang nunggal jeneng, digawé ing Technicolor lan disutradarani Mervyn LeRoy. Naskahé diserat déning Sally Benson, Victor Heerman, Sarah Y. Mason, lan Andrew Solt. Musik asliné diciptakaké déning Adolph Deutsch lan Max Steiner. Filem iki uga dicap dadi filem dhebut Amérika kanggo pameraga Itali Rossano Brazzi. Sir C. Aubrey Smith, kang uwis papat dasawarsa kerja ing babagan filem lan ékting, séda ing taun 1948; Little Women dadi filem pungkasané.

Gebyagan 
Asliné gebyagan diwiwiti taun 1948, nanging Little Women disemaya nganti wulan Maret taun 1949, nalika filem iku dimainké kanggo meringati Easter ing Radio City Music Hall ing New York City. Dipercaya semayaning filem iki amarga niyaté arep didadéaké péranganing Pringetan Dina dadiné Metro-Goldwyn-Mayer kang ke-25 (Silver Anniversary Celebration).

Little Women dadi salah sijining filem kang paling akèh bathi ing taun 1949. Miturut rekaman MGM, filem iki ngasilké 3,425,000 dolar ing US lan Kanada, lan 2,495,000 dolar ing nagara liyané, banjur ngasilaké bathir 812,000 dolar.

Resépsi

Panugraha 
 Menang
 Taun 1950 - Academy Award for Best Art Direction - Set Decoration (Colour) (Cedric Gibbons, Paul Groesse, Edwin B. Willis, Jack D. Moore)
 Lumebu Nominasi
 Taun 1950 - Academy Award for Best Cinematography (Colour) (Robert Planck, Charles Schoenbaum)

Réferénsi 

Filem 1949
Filem abasa Inggris
Mahkamah Éropa kanggo Hak Dhasar Manungsa (Inggris European Court of Human Rights, Prancis Cour européenne des droits de l’homme) iku sawijining organ hukum Pasamuan ing Éropa. Mahkamah iki bisa ngurus dakwan marang salah sawijining nagara anggota Pasamuwan ing Éropa sing cacahé ana 47. Kantor mahkamah iki ana ing Strasbourg, Prancis. Lembaga iki awalé diadegaké ing taun 1959.

Pasamuan ing Éropa
Star Trek iku filem fiksi sains petualangan kang saka Amèrikah taun 2009 kang disutradharai J. J. Abrams, lan naskah filem katulis déning Roberto Orci lan Alex Kurtzman lan disponsori déning Paramount Pictures. Film iki dadi filem angka 11 saka sèri filem waralaba Star Trek  lan uga dadi disambiguasi karakter mligi saka sèri tivi StarTrek, kang nggambaraké anané paraga anyar ing sèri Star Trek. Paraga ing filem Star trek ya iku James T. Kirk (Chris Pine) lan Spock (Zachary Quinto) ana ing USS Enterprise minangka mungsuhé Nero (Eric Bana), bangsa Romulan saka tembé mburi kang mbebayani United Federation of Planets. Film iki njupuk latar ing kasunyatan sulih amarga jelajahi waktu wong loro karoné Nero lan Spock asli (Leonard Nimoy). sulih alur waktu filem digawé kanggo bedakaké filem lan waralabané saka kontinuitas supaya kanggo nglestarèkaké unsur-unsur cerita asliné.

Rujukan 

Filem 2019
Filem abasa Inggris
Artikel Wiki Mrebawani
Sheev Palpatine (uga karan Darth Sidious utawa kanthi simpel karan The Emperor) iku karakter fiksi kang ana ing jagad Star Wars, Sing diparagani déning Ian McDiarmid. Ing trilogi asline, dhèwèké digambaraké dadi wong tuwa, rainé lutèh lan nganggo jubah ratu saka praja galaksi. Ing prequel trilogi filem Star Trek, dhèwèké digambaraké dadi sènator kang karismatik kang asalé saka Naboo kang nganggo krénah lan manipulasi pulitik kanggo munggah dadi kanselir kang paling dhuwur ing Rèpublik Galaksi.

Sanajan saka jabané kétok apik lan nyengkuyung démokrasi supaya dadi ratu, dhèwèké nyatané Darth Sidious, ratune bangsa Sith – ya iku panyembah dark side of the Force kang sadurungé tau mundhes galaksi Star Wars suwéné 1000 taun. Minangka dadi Sidious, dhèwèké njalari Clone Wars, kang mèh ngajuraké bangsa Jedi, lan ngalihaké Rèpublik dadi Prajan. Dhèwèké uga mrebawani Anakin Skywalker kanggo dadi  Darth Vader. Papréntahan Palpatine dibubaraké déning Luke Skywalker lan nebus Anakin Skywalker.

Kawit lumakuné teatrikal Return of the Jedi, Palpatine iku wis dadi cihna kang kawentar babagan ala, culika, tirani, subversi démokrasi.

Rujukan 

Pambekan ing Star Wars
Artikel Wiki Mrebawani
William Brewster (1566 – 10 April, 1644) ya iku sawijining wong dhines saka Inggris sing panumpaking Mayflower ing taun 1620. Dhèwèke iku sawijining pangarep agama ing Éropah lan uga ing Koloni Plymouth. Dhèwèké uga salah sijiné wong sing nèken Mayflower Compact.:46

William Brewster manggon ana ing Scrooby, Nottinghamshire, Inggris.:1-5

Brewster sinau ana ing Peterhouse, Cambridge. Cambridge ya iku sawijining pawiyatan luhur. Ing kana akèh wong-wong sing nduwé kekarepan kanggo ngganti Gréja Inggris. Wong-wong sing sarujuk marang pamikiran mau miwiti agama anyar.  Wong-wong iki karan Separatis, lan ing Inggris, separatis bakal dikunjara.:13,16–17

Brewster tau makarya tumrap William Davison ing Walanda.  Davison dikunjara amarga dhèwèké uga mèlu Separatis. Nalika Davison dikunjara, Brewster mulih sauntara menyang omahé ing Scrooby. Dhèwèké dadi tukang pos.:18 Brewster miwiti gréja Separatis ing omahé, sing marakaké dhèwèké lumebu kunjara sawatara wektu ing taun 1607.  Brewster lan anggota gréja liyané sarujuk supaya pindhah menyang Walanda ing taun 1608, kanthi pangajab, wong-wong kuwi bisa ngibadah miturut aliran agamané. Ninggalaké Inggris tanpa idin kuwi ilegal, saéngga wong-wong kuwi metu nagara kanthi ndhelik-ndhelik. Ing taun 1609, Brewster kepilih dadi pangarepé jemaat mau.:18

Ing Leiden, Brewster mulang basa Inggris. Ing taun 1616 dhèwèké dadi juru cithak lan nyerat buku-buku agama. Brewster and Edward Winslow mbabar buklet agama ing taun 1619 sing slisih marang Ratu James I lan Gréja Inggris. Sang Ratu mréntahaké supaya Brewster dibekuk. Brewster nuli ndhelik. Mesin cithaké disita karo Duta Inggris lan kancané Brewster dibekuk. Para jemaaté uwis sarujuk kanggo ninggal Leiden tumuju Donya Anyar. Nalika Brewster ndelik, anggota-anggota liyané nggantungaké rancana marang wong liya kaya ta John Carver lan Robert Cushman.:19 Brewster kasil minggat lan kanthi pambiyantuné Cushman, dhèwèké lan Cushman bisa numpak kapal Mayflower karo  kanca-kancané.:16–18 Bojoné lan anaké loro, Love lan Wrestling, uga dadi panumpang.:25

Rujukan 

Lair 1566
Pati 1644
Artikel Wiki Mrebawani
Like Crazy iku filem drama romantis Amérika taun 2011 sing disutradarai déning Drake Doremus lan dipergakaké déning Anton Yelchin, Felicity Jones lan Jennifer Lawrence. Diserat déning Doremus lan Ben York Jones, filem iki nyeritakaké Anna (Felicity Jones), siswa sing kasmaran marang murid Amérika, Jacob (Yelchin), sing dipisahaké saka Jacob soalé dhèwèké ditolak lumebu United States amarga dhèwèké manggon ing Amérika punjul wektu visa muridé.

Doremus ngadhedhasar cerita filem iki saka gayutané dhèwèké marang wadon ning London, nalika dhèwèké manggon ning Los Angeles. Dhèwèké ora nulis naskah kaya lumrahing naskah filem, nanging dhèwèké bareng Ben York Jones ngimpun sèket halaman cengkorongan filemé lan liyané pameraga sing improvisasi dhéwé. Panjupukan gambar dilakoni patang minggu ing Los Angeles lan ing London ngentéaké anggaran 250,000 dolar.

Like Crazy digebyagaké ing wulan Januari tanggal 22 taun 2011 ing Sundance Film Festival, sing dinugrahani Grand Jury Prize. Filem iki dibabar ing téater tanggal 28 Oktober 2011 lan mbathi punjul 3.7 juta dolar. Akéh-akéhé padha ngalem filem iki, sing padha seneng marang èktingé Yelchin lan Jones, sanadyan énéng sing nemoni laku ceritané rada ora masuk akal lan kaya digawé-gawé.

Panjupukan Gambar 
Panjupukan gambar Like Crazy dilakoni patang minggu—telung minggu ing Los Angeles lan sak minggu ing London Anggaran kanggo produksi filem iki 250,000 dolar, wis karo béaya pesawat pameraga lan kru filem. Gambaré dijupuk nganggo kodhak Canon EOS 7D lan lénsa sinéma, dipasang ing rig sing digawé déning juru sinématografi John Guleserian. Dhèwèké milih 7D amarga gampang digawa lan iku mumpuni kanggo panjupukan gambar nalika improvisasi, amarga dhèwèké ngutarakaké yèn kodhak-kodhak liyané ora praktis dinggo. Guleserian ngandhani yèn panjupukan gambar "adoh banget njupuké saka pameragané [dibarengi karo] gambar close up sing tenanan" amarga ana watesan ing téknologining kodhak, nanging dhèwèké ngutarakaké yèn dhèwèké uga ngewenehi tone ing filemé.

Panugrahan

Notes

Réferénsi 

Filem abasa Inggris
Anderson Hays Cooper (lair tanggal 3 Juni taun1967) ya iku wartawan, panganggit, kapribadén ing télévisi, saka Amérikah. Dhèwéké iku pamaos pawarta sing utama ing acara pawarta sing asesirah Anderson Cooper 360° ing CNN. Program télévisi kuwi lumrahé disiaraké kanthi langsung saka studio ing kutha New York City; nanging, Cooper asringé giyaran kanthi langsung ing wewengkoné kanggo pawarta-pawarta anyar. Lan, dhèwéké iku koréspondén utama kanggo acara 60 Minutes.

Saka sasi September taun 2011 tekan sasi Mèi taun 2013, dhèwéké uga makarya dadi pambiwara ing acarané dhèwéké bab sindikat sing lan disiaraké wayah awan, sesirahé Anderson Live.

Rujukan 

Lair 1967
Aktor Amérika
Sastrawan Amérika
Wong urip
Artikel Wiki Mrebawani
Rowan Sebastian Atkinson, CBE (lair 6 Januari 1955) ya iku salah sijining aktor, pelawak, and panganggit cerita sing misuwur ing karyané ing sandiwara lawak Blackadder and Mr. Bean. Atkinson kawiwitan wigati ing acara lawak Not the Nine O'Clock News (1979–82), lan panyartané ing The Secret Policeman's Ball saka 1979. Karya liyané sing mèlu filem Bond Never Say Never Again lan sandiwara lawak The Thin Blue Line (1995–1996).

Dhèwèké kalebu ing The Observer minangka salah sijiné 50 aktor paling lucu ing lawak Inggris, lan 50 pelawak paling apik sing ana, ing taun 2005 kapilih pelawak. Dhèwèké uga suksés ing filem sing didhapuk dhèwèké Mr. Bean sing diadhaptasi Bean lan Mr. Bean's Holiday, lan uga ing Johnny English (2003) lan filem sabanjuré Johnny English Reborn (2011) lan kasusul Johnny English Strikes Back (2018).

Rujukan 

Lair 1955
Wong urip
Haim (diucapaké HY-əm, /ˈhaɪ.əm/, Basa Ibrani: חיים lan digagrag minangka HAIM) iku bèn pop rok Amérikah saka Los Angeles. Bèn iku dumadi adhék bakyu Este, Danielle lan Alana Haim, uga juru drum Dash Hutton. Swara pop bèn iku ing karya studioné slèwah banget yèn dibandhingaké karo swara ngamèné sing luwih ngerok.

Adhék bakyu iku tuwuh ing kulawarga musikal, lan wiwit main piranti musik awit saka cilik ing bèn cover bebarengan karo wong tuwané. Kelompok iki wiwit ngamèn minangka Haim ing taun 2007, nanging ora nimbang karir profésional temenan pirang-pirang taun. Este lulus kanthi gelar ing Ethnomusikologi, déné Danielle dadi juru gitar tur sing suksès karo Jenny Lewis lan pentholan The Strokes, Julian Casablancas, ing tur soloné. Mulakno bèn iku wiwit ngebèn manèh minangka Haim ing taun 2012.

Babaran pratama grup iku, Forever (EP sing dibabar amung kanggo unduhan cumpèn), diamoraké kanthi pangalem positip ing fèstival South by Southwest, miwiti kontrak karo Polydor Records lan kontrak mènèjemen karo grup Roc Nation nggoné Jay Z ing madya 2012. Bèn iku wiwit setatan bekakas sing dianggo ing album pratamané, Days Are Gone, nalika tur, nglimputi pagelaran ing Glastonbury Festival. Album iki manggon ing sepuluh album top ing sawatara nagara, nglimputi rangking siji ing Inggris, lan grup iki kasil menangaké panugrahan "sing paling apik" ing akir 2013. Grup iki dicalonké minangka Artis Anyar Sing Paling Apik ing Panugrahan Grammy Taunan angka 57 lan lagi nyetat album kapindho.

Diskografi 
 Days Are Gone (2013)

Uga delengen 
 Pratélan panugrahan lan pancalonan sing ditujukaké anggo Haim

Rujukan 

 Pranala njaba